ওটার ব্রাউজার

Otter Browser হল একটি ক্রস-প্ল্যাটফর্ম ওয়েব ব্রাউজার যার লক্ষ্য Qt ফ্রেমওয়ার্ক ব্যবহার করে Opera 12.x এর ব্যবহারিক সুবিধাগুলো পুনরায় ব্যবহারের সুযোগ সৃষ্টি করা।  ওটার ব্রাউজার হল বিনামূল্যের এবং ওপেন-সোর্স সফ্টওয়্যার যা GPL-3.0-or-later নীতির অধীনে লাইসেন্সপ্রাপ্ত। এটি Linux- ভিত্তিক অপারেটিং সিস্টেম, FreeBSD, OpenBSD, macOS, Haiku, RISC OS, OS/2 এবং Windows প্ল্যাটফর্মে ভালোভাবে কাজ করতে পারে।

 ফিচার 
ব্রাউজারটি বর্তমানে QtWebEngine-এ চলে, যা Chromium দ্বারা ব্যবহৃত ওয়েব ইঞ্জিন Blink-এর একটি সংস্করণ। ওয়েব ব্রাউজারটি KDE প্লাজমা এবং ইউনিটি ডেস্কটপ পরিবেশের সাথে ইন্টিগ্রেশন করার জন্য ডিজাইন করা হয়েছিল।  ওটার ব্রাউজারে RSS এবং Atom-এর জন্য একটি বিল্ট-ইন (অন্তর্নির্মিত) ফিড রিডার, নোট নেওয়ার সুবিধা এবং সাইডবার থেকে অ্যাক্সেসযোগ্য একটি কুকি ব্যবস্থাপনা সিস্টেম বিদ্যমান। এতে একটি বিল্ট-ইন কন্টেন্ট ব্লকার  এবং পপআপ ব্লকার, সেশন ম্যানেজমেন্ট, পাসওয়ার্ড ম্যানেজার, বুকমার্কিং, ইউজারস্ক্রিপ্ট সাপোর্ট এবং ডোন্ট ট্র্যাক এর মতো গোপনীয়তা ও নিরাপত্তা-সংক্রান্ত বৈশিষ্ট্যও রয়েছে। 

ব্রাউজারের ভবিষ্যতের সংস্করণগুলিতে ট্যাব গ্রুপিং, ফর্ম অটো-কমপ্লিট, এক্সটেনশন সাপোর্ট এবং একটি মেল ক্লায়েন্ট বাস্তবায়নের পরিকল্পনা করা হয়েছে। 

 অভ্যর্থনা 
অটার ব্রাউজারটি ব্যবহারকারীদের দ্বারা প্রশংসিত হয়েছে। চিরায়ত অপেরা-ন্যায় বৈশিষ্ট্য এবং মডুলারিটি পুনরায় তৈরি করার লক্ষ্যে কাজ করায় এটির প্রশংসা করা হয়েছে। Wohlscheid, John (2016-06-29).  এর হালকা প্রকৃতি এবং নেভিগেবল ইউজার ইন্টারফেসের জন্যও এটি প্রশংসা কুড়িয়েছে। কিছু অসুবিধা যা লক্ষ্য করা গেছে তা হল যে ইউজার ইন্টারফেসটি কিছু ব্যবহারকারীর কাছে কুৎসিত মনে হতে পারে কারণ এটি থিমিং সমর্থন করে না, এটি এক্সটেনশন সমর্থন করে না এবং অন্যান্য ব্রাউজারের তুলনায় এতে অনন্য বিভিন্ন বৈশিষ্ট্য নাও থাকতে পারে। 

 তথ্যসূত্র 

 বহিঃসংযোগ 



বিষয়শ্রেণী:ওএস/২ ওয়েব ব্রাউজার
বিষয়শ্রেণী:উইন্ডোজ ওয়েব ব্রাউজার
বিষয়শ্রেণী:ম্যাকওএস ওয়েব ব্রাউজার
বিষয়শ্রেণী:লিনাক্স-এর জন্য ওয়েব ব্রাউজার
বিষয়শ্রেণী:মুক্ত ওয়েব ব্রাউজার
বিষয়শ্রেণী:উদ্ধৃতি শৈলী ত্রুটি: খালি ইউআরএল
বিষয়শ্রেণী:শিরোনামহীন উদ্ধৃতিসহ পাতা